เป็นร้านที่ดูจากภายนอกแล้วไม่น่าเข้าเท่าไร ก่อนที่จะได้ทานร้านนี้ ก็ผ่านมาและผ่านไปอยู่หลายหนมากๆ ร้านนี้เป็นร้านที่ขายอาหารอีสาน และจุดขายคงอยู่ที่เนื้อวัวโพนยางคำ

ปกติถ้าทานโพนยางคำ ผมจะเข้าร้านคุณทองตรงรัชดา 4 ไม่ก็บุฟเฟต์ร้านบอยโพนยางคำที่เสือใหญ่ เพราะทานแล้วอร่อยใช้ได้ คุ้มดี

แต่พอได้ลิ้มลองร้านนี้แล้ว พบว่าคุณภาพเนื้อดีพอๆกัน แต่รสชาติแซ่บกว่า 2 ร้านดังกล่าวพอสมควร และราคาต่อจานก็เบากว่าร้านคุณทอง

วันนี้มาทานกะน้องๆ  หลักๆแล้วถ้าผมมาที่นี่ก็กะจะล่อเนื้อย่างสถานเดียวครับ แต่ไม่ได้แปลว่าเมนูอิสานอย่างอื่นไม่อร่อยคับ วันนี้สั่งของมาทานกันเยอะมาก 
เริ่มจากของย่างๆ ก็มี
เบคอน 1 จาน
สันในหมู 1 จาน
เนื้อใบพาย 7 จาน
ส่วนอาหารอื่นๆ ก็มีส้มตำปูปลาร้า ตำไข่เค็ม ก้อยสุก ลาบหมู ต้มนู่นนี่นั่นอีกมากมาย เบ็ดเสร็จกินขำๆ 6 คนล่อไปอย่างกับมาเป็นโหล

อาหารจานเด็ดของผมคือ เนื้อใบพายครับ ไม่รูทางร้านใช้น้ำหมักอะไรราดมา ปิ้งพอสุกกับเนยแล้วแสนจะหวานหอม จนหยุดกินไม่ได้ ส่วนหมูสันในก็นุ่มอร่อยใช้ได้เลย
ก้อยสุกก็เป็นอีกเมนูที่ค่อนข้างอร่อย ปกติไม่เคยกินก้อย แต่พอลองชิมแล้วติดใจ หวานอร่อยมาก ผมว่าร้านนี้อาจจะเป็นสวรรค์ของคนที่ชอบทานเนื้อดิบนะครับ

ข้อดีของร้านนี้คือความอร่อยะคุ้มค่า
แต่ข้อเสียก็มีอยู่มากมายเช่นกัน การบริการค่อนข้างย่ำแย่ พนักงานน้อย ไม่ใช่คนไทยด้วยสั่งอาหารต้องให้จดครับ ไม่งั้นอดกินหรือก็ได้ผิดเมนู ถ้าหิวโซมากๆ หาอะไรทานรองท้องไปก่อน เพราะถ้าไปตอนคนเยอะ นั่งรอน้ำบานแน่นอน

สรุปว่าร้านนี้เป็นร้านอาหารอีสาน ที่อร่อยถูกใจผมมากๆ แต่ก็ต้องยอมรับกับการบริการที่คาดหวังอะไรไม่ค่อยได้ครับ